**การประท้วงที่มหาวิทยาลัยย่างกุ้ง พ.ศ. 2505** (1962 Rangoon University Protests) เป็นลำดับของเหตุการณ์ที่มีการเดินขบวนและประท้วงกฏของมหาวิทยาลัยที่ไม่เป็นธรรมในย่างกุ้ง ประเทศพม่า รัฐบาลทหารได้สลายการชุมนุม ทำให้มีนักศึกษาถูกยิงเสียชีวิต และอาคารสหภาพนักศึกษาของมหาวิทยาลัยย่างกุ้งถูกระเบิด

ภูมิหลัง
--------

ในวันที่ 2 มีนาคม พ.ศ. 2505 กองทัพนำโดยนายพลเน วินได้ก่อรัฐประหารและเข้ายึดอำนาจการปกครองในพม่า จัดตั้งสภาปฏิวัติสหภาพขึ้น ต่อมาในเดือนพฤษภาคม พ.ศ. 2505 มีนักศึกษาถูกขับออกจากหอพักเพราะไม่เชื่อฟังผู้คุมหอพัก ในวันที่ 9 พฤษภาคม นักศึกษาถูกจับกุมจากการไปประท้วงที่สถานทูตดัตช์ ในวันที่ 11 พฤษภาคม อธิการบดีของมหาวิทยาลัยย่างกุ้งลาออกเพราะแรงกดดันจากสภาปฏิวัติสหภาพและแต่งตั้งอู การ์ อดีตรัฐมนตรีว่าการกระทรวงศึกษาธิการมาดำรงตำแหน่งแทน ในวันที่ 17 พฤษภาคม ได้มีการเปลี่ยนสภาวิทยาลัยเพื่อให้อยู่ภายใต้การควบคุมของรัฐบาล ในวันที่ 18 มิถุนายน ได้ประกาศกฏที่ไม่ยุติธรรม เช่น นักศึกษาต้องอยู่หอพักทุกคืน ต้องอยู่ในห้องหลัง 21.00 น. ในวันที่ 6 กรกฎาคม สภาปฏิวัติได้เปลี่ยนสภามหาวิทยาลัยและคณะกรรมการหอพัก

การประท้วง
----------

ทหารเข้าล้อมมหาวิทยาลัย
ในวันที่ 7 กรกฎาคม พ.ศ. 2505 นักศึกษาได้จัดการประท้วงต่อต้านความอยุติธรรมของของสภาปฏิวัติ ในอาคารสหภาพนักศึกษามหาวิทยาลัยย่างกุ้ง กองทัพได้ตอบสนองโดยการจับกุมผู้นำนักศึกษา นักศึกษาออกมายืนนอกอาคาร ตะโกนคำขวัญ และเข้ายึดวิทยาเขต กองทัพได้เข้าล้อมมหาวิทยาลัยและโยนแก๊สน้ำตาเข้าใส่ฝูงชน

ในตอนเย็นเวลาประมาณ 17.30 น. รถบรรทุกทหาร 2 คัน ได้มาถึงและยิงปืนไรเฟิลเข้าใส่ฝูงชน โดยยิง 3 นาที สลับกับการพัก 2 นาที ในเวลานั้น อองจีและตินเปเป็นเจ้าหน้าที่ระดับสูง และเส่ง วินเป็นผู้บัญชาการภาคสนาม ไม่มีหลักฐานว่าใครเป็นคนสั่งยิง หลังจากนั้นไม่นาน เน วินได้กล่าวสุนทรพจน์ทางวิทยุ สรุปสถานการณ์ กองทัพประกาศว่านักศึกษาเสียชีวิต 17 คน อาคารสหภาพนักศึกษาถูกระเบิดทิ้งเมื่อ 6.00 น.ของวันที่ 8 กรกฎาคม พ.ศ. 2505 เหลือเพียงอนุสาวรีย์ของโบ อ่อง จอเพียงอย่างเดียวท่ามกลางเศษซาก

หลังจากนั้น
-----------

ใน พ.ศ. 2531 หรืออีก 26 ปีต่อมา เน วินได้ปฏิเสธความเกี่ยวข้องในการระเบิดอาคารสหภาพนักศึกษาโดบกล่าวว่าเป็นผลงานของอองจี

รวมภาพ
------

* อาคารสหภาพนักศึกษามหาวิทยาลัยย่างกุ้งอาคารสหภาพนักศึกษามหาวิทยาลัยย่างกุ้ง
* นักศึกษาออกมานอกอาคารสหภาพนักศึกษานักศึกษาออกมานอกอาคารสหภาพนักศึกษา
* ทหารเข้าล้อมมหาวิทยาลัยทหารเข้าล้อมมหาวิทยาลัย

อ้างอิง
-------

1. ↑  Wai, Ye (7 July 2008). "Burma: On the Occasion of 7th July Anniversary". *Asian Tribune*. คลังข้อมูลเก่าเก็บจากแหล่งเดิมเมื่อ 9 July 2018. สืบค้นเมื่อ 20 January 2014.
2. ↑  Zaw, Aung (24 August 2004). "Sein Lwin 'The Butcher of Rangoon' Dies in Poverty". *The Irrawaddy*. คลังข้อมูลเก่าเก็บจากแหล่งเดิมเมื่อ 2014-02-01. สืบค้นเมื่อ 20 January 2014.
3. ↑  "Eurasia Review". Eurasia Review. คลังข้อมูลเก่าเก็บจากแหล่งเดิมเมื่อ 2014-02-01. สืบค้นเมื่อ 2014-01-20.
4. 1 2  Burma Democrática Preocupação (2011-07-07). "Apoiamos Aung San Suu Kyi (Burma): 7th July Memorial in Burma". Birmnia-democrtica-preocupao.blogspot.com. สืบค้นเมื่อ 2014-01-20.
5. ↑  "Activists Detained Ahead of July 7 Anniversary | The Irrawaddy Magazine". Irrawaddy.org. สืบค้นเมื่อ 2014-01-20.
6. ↑  Boudreau, Vincent (2004) *Resisting Dictatorship: Repression and Protest in Southeast Asia* Cambridge University Press, Cambridge, U.K. pp. 37-39, 50-51 เก็บถาวร 2011-05-11 ที่ เวย์แบ็กแมชชีน, ISBN 0-521-83989-0
7. ↑  Myint-U, Thant (2006). *The River of Lost Footsteps*. New York: Farrar, Straus and Giroux. ISBN 0-374-16342-1.